आप घर से दूर शहर में रहकर वकालत की पढ़ाई कर रहे हैं। आप कभी-कभार ही घर जा पाते हैं। आपके पिता की एक कपड़े की फैक्टरी है। एक बार जब आप घर जाते हैं, तो आपके पिता आपको फैक्टरी में लेकर जाते हैं। वहाँ आप देखते हैं कि बहुत से नाबालिग बच्चों को काम पर लगाया गया है। जब आप अपने पिता को इससे जुड़े मुद्दे को बताते हैं तो आपके पिता कहते हैं कि यदि वह इनको काम पर नहीं रखेंगे तो बहुत कम लाभ प्राप्त होगा, जिससे परिवार और तुम्हारी शिक्षा पर नकारात्मक प्रभाव पड़ सकता है। इसके अलावा, स्थानीय विधायक का सहयोग भी प्राप्त है, इसलिये किसी कानूनी कार्यवाही का डर भी नहीं है। जब आप उन बच्चों से बात करते हैं तो आपको पता चलता है कि वे बच्चे बहुत गरीब परिवार से हैं और यह उनकी मजबूरी है।आप घर से दूर शहर में रहकर वकालत की पढ़ाई कर रहे हैं। आप कभी-कभार ही घर जा पाते हैं। आपके पिता की एक कपड़े की फैक्टरी है। एक बार जब आप घर जाते हैं, तो आपके पिता आपको फैक्टरी में लेकर जाते हैं। वहाँ आप देखते हैं कि बहुत से नाबालिग बच्चों को काम पर लगाया गया है। जब आप अपने पिता को इससे जुड़े मुद्दे को बताते हैं तो आपके पिता कहते हैं कि यदि वह इनको काम पर नहीं रखेंगे तो बहुत कम लाभ प्राप्त होगा, जिससे परिवार और तुम्हारी शिक्षा पर नकारात्मक प्रभाव पड़ सकता है। इसके अलावा, स्थानीय विधायक का सहयोग भी प्राप्त है, इसलिये किसी कानूनी कार्यवाही का डर भी नहीं है। जब आप उन बच्चों से बात करते हैं तो आपको पता चलता है कि वे बच्चे बहुत गरीब परिवार से हैं और यह उनकी मजबूरी है।(a) ऐसी स्थिति में आप क्या-क्या कार्रवाई करेंगे ?(b) सभी कार्रवाइयों के गुणों-अवगुणों का उल्लेख करते हुए बताएँ कि आपका अंतिम फैसला क्या होगा और क्यों?
उत्तर :
(a) ऐसी स्थिति में आप क्या-क्या कार्रवाई करेंगे ?
केस स्टडी में दी गई परिस्थितियों के अनुसार मेरे पास कार्रवाई के निम्नलिखित विकल्प होंगे:
मैं कोई कार्रवाई नहीं करूंगा।
अपने पिता को कानूनी प्रावधानों और उससे जुड़ी सज़ा के बारे में बताऊंगा।
बाल अधिकार संरक्षण आयोग को इस बारे में सूचित करूंगा।
बच्चों को स्कूल में भेजूंगा तथा उनके माता-पिता या अन्य वयस्क पारिवारिक सदस्य को कार्य पर रखने के लिये पिता को मनाऊंगा।
मीडिया को सूचित करूंगा ताकि पिता के कृत्यों को दुनिया के सामने ला सकूं और उन पर कठोर कार्रवाई हो सके।
(b) सभी कार्रवाइयों के गुणों-अवगुणों का उल्लेख करते हुए बताएँ कि आपका अंतिम फैसला क्या होगा और क्यों?
विकल्प (1): यह मेरे स्वार्थ की पूर्ति के दृष्टिकोण से बेहतर है। इससे मेरे परिवार को आर्थिक समृद्धि मिल रही है और मैं उच्च शिक्षा प्राप्त कर पा रहा हूँ। साथ ही, काम पर लगे बच्चों को भी लाभ प्राप्त हो रहा है। किंतु उपर्युक्त तर्क ‘न्याय’ के मूल्य के विरुद्ध है। यह बाल अधिकार कानून, जोकि 18 वर्ष से कम आयु के सभी बालकों को खतरनाक कार्य करने पर रोक लगाता है, का प्रत्यक्षतः उल्लंघन है। अतः यह विकल्प उपयुक्त नहीं है।
विकल्प (2): यह विकल्प ठीक है। शायद पिता इससे बच्चों के अधिकारों के प्रति संवेदनशील हो सके। किंतु ऐसा संभव नहीं लग रहा क्योंकि पिता को पहले से ही राजनैतिक संरक्षण प्राप्त है। अतः इस विकल्प को भी नहीं चुना जा सकता।
विकल्प (3): बाल अधिकार संरक्षण आयोग को सूचित करने से बच्चों के अधिकारों और हितों की पूर्ति हो सकेगी। इससे उनके भविष्य को उज्ज्वल बनाया जा सकेगा तथा पिता को भी उनके द्वारा किये गए गैरकानूनी कार्य की सज़ा मिल सकेगी। किंतु मैं यह विकल्प नहीं चुन सकता क्योंकि इससे मेरे संपूर्ण परिवार का भविष्य संकटमय हो जाएगा और मेरी शिक्षा भी रुक सकती है।
विकल्प (4): इस विकल्प को चुनने से एक तरह जहाँ बच्चों के अधिकारों की प्राप्ति हो सकेगी (शिक्षा का अधिकार, गरिमा के साथ जीवन जीने का अधिकार) वहीं उन गरीब परिवारों के वयस्क सदस्यों को नौकरी मिलने से उनकी आर्थिक स्थिति ठीक हो सकेगी। यद्यपि इससे मेरे परिवार को कुछ आर्थिक हानि होना निश्चित है लेकिन अन्य कार्रवाइयों की तुलना में यह सभी के हितों को संतुलित रूप से पूरा करती है। अतः मैं इस विकल्प को चुनूंगा।
विकल्प (5): यह एक कठोर विकल्प होगा, जिसमें शायद ही सभी हितधारकों के हितों की पूर्ति हो।
अतः नैतिक दृष्टिकोण से विकल्प (4), जो सर्वाधिक लोगों के सर्वोच्च हित को सुनिश्चित करता है, मेरे लिये उचित होगा।